Publication: Magyar Közlöny
Issue: MK-2001-44 (Year: 2001, Number: 44)
Era: 1990-2004
Section: 
Paragraph Index: 105

2. § A Megállapodás magyar nyelvű szövege a következő: „Megállapodás a Magyar Köztársaság Kormánya és a Jugoszláv Szövetségi Köztársaság Szövetségi Kormánya között a vámügyekben történő együttműködésről és kölcsönös segítségnyújtásról A Magyar Köztársaság Kormánya és a Jugoszláv Szövetségi Köztársaság Szövetségi Kormánya (a továbbiakban: Szerződő Felek): figyelembe véve, hogy a vámjogszabálysértések kárt okoznak országaik gazdasági, kereskedelmi és pénzügyi rendszerének, figyelembe véve az áruk behozatalára és kivitelére vonatkozó vámok, adók, illetékek és díjak pontos kivetésének és beszedésének, valamint a tiltó, korlátozó és ellenőrző, különösen a devizarendelkezések megfelelő végrehajtásának fontosságát, meggyőződve arról, hogy a vámjogszabálysértések megakadályozása, valamint a behozatali vámok, adók, illetékek és díjak pontos beszedése érdekében tett erőfeszítések a vámhatóságaik közötti együttműködés révén még hatékonyabbá válhatnak, figyelembe véve a Vámegyüttműködési Tanács 1953. december 5-i Kölcsönös adminisztratív segítségnyújtásról szóló Ajánlását, valamint az Európa Tanács Adatvédelmi Egyezményében foglaltakat, figyelembe véve az ENSZ égisze alatt megkötött, 1972. évi Jegyzőkönyvvel módosított 1961. évi Egységes kábítószer egyezményt, az 1971. évi, a pszichotrop anyagokról szóló Egyezményt, valamint a Kábítószerek és pszichotrop anyagok tiltott forgalmazása elleni 1988. évi ENSZ Egyezményt az alábbiakban állapodtak meg: Meghatározások

Source: https://magyarkozlony.hu/hivatalos-lapok/f2d183cfd0b272b10513b6a22f40023884b544c8/dokumentumok/2c8f25375739e743cee30a68022ffe3172c4c8b3/letoltes